Source: https://www.riigiteataja.ee/akt/12925350
Timestamp: 2019-02-16 11:59:09+00:00

Document:
Seadmete energiatõhususe seadus – Riigi Teataja
Seadmete energiatõhususe seadus (lühend - SETS)
Seadmete energiatõhususe seadus - sisukord
§ 3 Tehniline dokumentatsioon ja vastavusdeklaratsioon
2 ENERGIAMÄRGISTUSE NÕUDED
§ 4 Seadme energiamärgistuse ja selle avaldamise nõuded
§ 5 Energiamärgistuse nõuetega seadme turule laskmine
3 ÖKODISAINI JA ENERGIATÕHUSUSE NÕUDED NING NÕUETELE VASTAVUSE HINDAMINE JA TÕENDAMINE
§ 6 Seadme ökodisaini ja energiatõhususe ning selle kohta antava teabe avaldamise nõuded
§ 7 Seadme nõuetele vastavuse hindamine ja tõendamine
§ 8 Nõuetele mittevastava seadme esitlemine
§ 10 Energiatõhususe ja ökodisaini nõuetele vastava seadme turule laskmine ja kasutusele võtmine
4 SEADMETE REGISTREERIMINE JA ÜLEVAATUS NING NÕUSTAMINE SEADMETE VALIKUL
§ 11 Seadmete registreerimine ning nende energiatõhusa talitluse tagamine
§ 12 Riikliku järelevalve teostaja
§ 141 Riikliku järelevalve teostaja kohustus teavitada Euroopa Komisjoni
§ 15 Ettekirjutuse ja toimingu vaidlustamine
§ 16 Nõuetele vastavuse kontrollimine
§ 17 Seadme energiamärgistuse ja tootekirjelduse nõuete rikkumine
§ 18 Energiamärgistuse ja tootekirjelduse välja panemata jätmine
§ 19 Nõuetele mittevastava seadme turule laskmine
§ 20 Registreerimiseks vajaliku teabe andmata jätmine
RT I 2003, 78, 525
27.09.2006 RT I 2006, 43, 326 22.10.2006 , osaliselt 1.01.2008
(1) Käesolev seadus reguleerib energia ja muude ressursside tõhusama kasutamise eesmärgil teatud liiki kodumasinatele, soojusseadmetele ja seadistele (edaspidi seadmed) esitatavaid energiatõhususe, energiamärgistuse ja ökodisaini nõudeid ning nõuetele vastavuse hindamise ja tõendamise aluseid ja korda.
(2) Energiamärgistuse nõudeid kohaldatakse järgmistele kodumajapidamises kasutamiseks mõeldud seadmetele:
2) pesumasinad, kuivatid ja nende kombinatsioonid;
3) nõudepesumasinad;
4) elektriahjud;
5) valgustusseadmed;
6) õhukonditsioneerid;
7) veekuumutid ja kuumaveesalvestid.
(3) Energiatõhususe ja ökodisaini nõudeid ning nende nõuete hindamise ja tõendamise korda kohaldatakse järgmistele seadmetele:
3) soojuspumpadele.
(5) Käesolevas seaduses nimetatud seadmete nõuetele vastavuse hindamise ja tõendamise korrale kohaldatakse toote nõuetele vastavuse tõendamise seaduse sätteid käesolevast seadusest tulenevate erisustega.
(6) Käesolevas seaduses ettenähtud haldusmenetlusele kohaldatakse haldusmenetluse seaduse sätteid käesolevast seadusest tulenevate erisustega.
(2) Käesolevas seaduses kasutatakse toote nõuetele vastavuse tõendamise seaduse §-s 2 nimetatud mõisteid käesolevast seadusest tulenevate erisustega.
§ 3. Tehniline dokumentatsioon ja vastavusdeklaratsioon
(3) Nõuded seadmete tehnilisele dokumentatsioonile, täpsustatud nõuded vastavusdeklaratsioonile ja nende säilitamise ajale kehtestatakse majandus- ja kommunikatsiooniministri määrusega. Täpsustavate nõuetega vastavusdeklaratsioonile võib ette näha teabe esitamist seadme energiaklassi, seadme energiatarbe, vastavuse tõendamisel osalenud isikute kohta või vastavuse tõendamise meetodi või protseduuri kohta.
2. peatükk ENERGIAMÄRGISTUSE NÕUDED
§ 4. Seadme energiamärgistuse ja selle avaldamise nõuded
(1) Käesoleva seaduse § 1 lõikes 2 nimetatud seadme tarnija on kohustatud seadme varustama energiamärgistusega ja eestikeelse selgitusega energiamärgistuses esitatud näitajate kohta (edaspidi tootekirjeldus).
(2) Energiamärgistus sisaldab seadme energiatõhusust iseloomustavaid andmeid.
(3) [ Kehtetu – RT I 2008, 8, 59 - jõust. 25.02.2008]
(4) Seadmete energiamärgistuse ja tootekirjelduse nõuded kehtestatakse majandus- ja kommunikatsiooniministri määrusega, milles sätestatakse:
1) seadmete täpne määratlus;
2) energiamärgistuses sisalduvate andmete määramise metoodikad;
3) energiamärgistuse vorm;
4) energiamärgistuse paigaldamise koht seadmel või pakendil;
5) tootekirjelduses nõutav teave;
6) seadme müügil sidevahendi kaudu nõutav teave.
(5) Seadme tarnija peab edasimüüjad tasuta varustama energiamärgistuse ja tootekirjeldusega.
(6) Energiamärgistuse ja tootekirjelduse õigsuse eest vastutab tarnija.
(7) Kui seadme tarnijat ei ole võimalik kindlaks teha, tagab energiamärgistuse ja tootekirjelduse õigsuse seadme edasimüüja.
(8) Seadme edasimüüja peab müügikohas energiamärgistuse ja tootekirjelduse ostjale tutvumiseks välja panema. Tootekirjeldus sisaldub kasutusjuhendis või selle puudumisel seadmega kaasa antavas muus dokumendis.
§ 5. Energiamärgistuse nõuetega seadme turule laskmine
Käesoleva seaduse § 1 lõikes 2 nimetatud seadme võib turule lasta, kui:
1) selle energiatõhusus on määratud käesolevas seaduses ja selle alusel kehtestatud õigusaktides sätestatud korras;
2) seade on varustatud nõutava teabe ja energiamärgistusega.
3. peatükk ÖKODISAINI JA ENERGIATÕHUSUSE NÕUDED NING NÕUETELE VASTAVUSE HINDAMINE JA TÕENDAMINE
§ 6. Seadme ökodisaini ja energiatõhususe ning selle kohta antava teabe avaldamise nõuded
(3) Seadmete ökodisaini ja energiatõhususe nõuded kehtestatakse majandus- ja kommunikatsiooniministri määrusega, milles sätestatakse ka seadmete täpne määratlus ning nõutav märgistus.
§ 7. Seadme nõuetele vastavuse hindamine ja tõendamine
(1) Seadme nõuetele vastavuse hindamise ja tõendamise tagab seadme tootja või tema volitatud esindaja.
(2) Kui seadme tootja või tema volitatud esindaja ei ole täitnud käesoleva paragrahvi lõikes 1 esitatud nõuet, peab seadme nõuetele vastavuse hindamise ja tõendamise tagama importija.
(3) Seadmete nõuetele vastavuse hindamise ja tõendamise kord, vastavusmärgi paigaldamise kord ning nõuetele vastavuse hindamiseks vajalikud vastavushindamise protseduurid kehtestatakse majandus- ja kommunikatsiooniministri määrusega . Seadmete nõuetele vastavuse hindamiseks ja tõendamiseks vajalikes vastavushindamise protseduurides võib ette näha teavitatud asutuse kaasamise kohustuse.
§ 8. Nõuetele mittevastava seadme esitlemine
Seadet, mis ei vasta käesoleva peatüki nõuetele, võib esitleda messidel, näitustel, demonstratsioonidel ja teistel avalikel esitlustel tingimusel, et see on varustatud selgelt nähtava teabega, millest järeldub, et seade ei vasta sellele esitatavatele nõuetele ja et seda ei lasta turule ega võeta kasutusele enne, kui seade on nõuetega vastavusse viidud.
(1) Teavitatud asutus on tunnustatud asutus, kes teeb seadmete energiatõhususe ja ökodisaini nõuetele vastavuse hindamiseks ja tõendamiseks vajalikke vastavushindamise protseduure.
(4) Isik, kes taotleb õigust tegutseda teavitatud asutusena või tegutseb teavitatud asutusena, peab:
1) vastama toote nõuetele vastavuse tõendamise seaduse § 263 lõikes 1 sätestatule;
2) olema akrediteeritud käesoleva seaduse § 1 lõikes 3 nimetatud seadmete nõuetele vastavuse hindamiseks ja tõendamiseks vastavalt toote nõuetele vastavuse tõendamise seadusele;
3) omama kogu oma teavitatud asutusena tegutsemise aja jooksul kehtivat vastutuskindlustust.
(5) Teavitatud asutusena tegutsemisest kolmandale isikule tekkida võiva kahju hüvitamise tagamiseks peab teavitatud asutus sõlmima vastutuskindlustuslepingu kindlustussumma ulatuses, mis on vähemalt 500 000 krooni.
§ 10. Energiatõhususe ja ökodisaini nõuetele vastava seadme turule laskmine ja kasutusele võtmine
3) seadmele on paigaldatud vastavusmärk, kui see on nõutav.
4. peatükk SEADMETE REGISTREERIMINE JA ÜLEVAATUS NING NÕUSTAMINE SEADMETE VALIKUL
§ 11. Seadmete registreerimine ning nende energiatõhusa talitluse tagamine
2) edasimüümisel tarbijale registreerima ostja, paigalduskoha ja seadme andmed ning edastama need Tehnilise Järelevalve Ametile. Tehnilise Järelevalve Amet kannab seadmete edasimüüjatelt saadud andmed ehitisregistrisse. Registreeritavate seadmete täpse määratluse ja andmete loetelu, nõuded andmete edastamisele ning andmete ehitisregistrisse kandmise korra kehtestab majandus- ja kommunikatsiooniminister .
(3) Tarbijapaigaldise ülevaatuse teostaja kutsekvalifikatsioon peab vastama vähemalt III tasemele kutseseaduse järgi. Majandus- ja kommunikatsiooniminister võib kehtestada täpsustatud nõuded tarbijapaigaldise ülevaatuse teostaja kutsekvalifikatsioonile.
(4) Majandus- ja kommunikatsiooniminister võib kehtestada nõuded tarbijapaigaldise ülevaatusele ning ülevaatuste teostamise sagedusele. Tarbijapaigaldise ülevaatuse nõuetes võib ette näha nõudeid mõõtmistele, vaatlustele ja tarbijapaigaldise või selle osade dokumentatsiooni analüüsil põhinevale tarbijapaigaldise seisukorra hindamisele ning aruandlusele ülevaatuse tulemustest.
§ 12. Riikliku järelevalve teostaja
2) saada järelevalve teostamiseks vajalikku teavet, tutvuda järelevalve teostamiseks vajalike dokumentide või nende koopiatega ning teha neist ärakirju, tagades seejuures talle teatavaks saanud äri- ja tehnikaalase teabe konfidentsiaalsuse, kui seadusega ei ole ette nähtud selle avaldamist;
3) siseneda järelevalve teostamise eesmärgil seadme valmistamis-, paigaldamis-, kasutamis-, remondi-, ehitus-, hooldus-, ladustamis- ja müügikohta, samuti teavitatud asutuse ruumidesse;
4) keelata käesoleva seaduse ja selle alusel kehtestatud õigusaktide nõuetele mittevastava seadme turule laskmine või kasutuselevõtmine ning nõuda nõuetele mittevastava seadme turult eemaldamist või kasutamise lõpetamist;
(2) Riiklikku järelevalvet teostav ametiisik on kohustatud oma ülesannete täitmisel esitama ametitõendi.
(2) Käesoleva paragrahvi lõikes 1 sätestatud ettekirjutuse täitmata jätmise korral võib riiklikku järelevalvet teostav ametiisik rakendada sunniraha asendustäitmise ja sunniraha seaduses sätestatud korras. Sunniraha ülemmäär on 10 000 krooni.
§ 141. Riikliku järelevalve teostaja kohustus teavitada Euroopa Komisjoni
Riikliku järelevalve teostaja peab teavitama Euroopa Komisjoni turujärelevalve tulemustest eelkõige juhul, kui on tehtud ettekirjutus seadme turule laskmise või kasutuselevõtu keelamiseks. Teavitamisel tuleb nimetada seadme turule laskmise või kasutuselevõtu keelamise põhjused.
§ 15. Ettekirjutuse ja toimingu vaidlustamine
(1) Kui isik ei nõustu riiklikku järelevalvet teostava ametiisiku ettekirjutuse või muu toiminguga, on tal õigus esitada ameti peadirektorile vaie kümne tööpäeva jooksul ettekirjutusest või muust toimingust teadasaamise päevast arvates.
(3) Vaide esitamine ei peata ettekirjutuse täitmist.
(5) Vaideotsus tehakse vaide esitajale teatavaks ning antakse kätte allkirja vastu või saadetakse posti teel väljastusteatega kahe tööpäeva jooksul otsuse tegemise päevast arvates.
§ 16. Nõuetele vastavuse kontrollimine
(1) Ameti pädeval ametiisikul on riikliku järelevalve käigus õigus:
1) võtta õiglase tasu eest seadme edasimüüjalt või tarnijalt vajalik kogus seadmeid katseeksemplarideks, et kontrollida seadme, selle energiamärgistuse, tootekirjelduse või muu esitatud teabe vastavust käesolevas seaduses ja selle alusel kehtestatud õigusaktides sätestatud nõuetele;
2) kontrollida seadme, selle energiamärgistuse, tootekirjelduse või muu esitatud teabe vastavust käesolevas seaduses ja selle alusel kehtestatud õigusaktides sätestatud nõuetele;
3) tellida põhjendatud juhtudel hindamisteenust seadme nõuetele vastavuse hindamiseks või selle energiamärgistuse, tootekirjelduse või muu esitatud teabe õigsuse kontrollimiseks.
(2) Kui tuvastatakse, et seade, selle energiamärgistus, tootekirjeldus või muu esitatud teave ei vasta käesolevas seaduses ja selle alusel kehtestatud õigusaktides sätestatud nõuetele, peab seadme edasimüüja, tarnija või omanik tagastama käesoleva paragrahvi lõike 1 punktis 1 nimetatud tasu ja hüvitama ametile käesoleva paragrahvi lõike 1 punktis 3 nimetatud teenuse dokumentaalselt tõendatud kulud.
§ 17. Seadme energiamärgistuse ja tootekirjelduse nõuete rikkumine
(1) Seadme tarnija või edasimüüja poolt seadme energiamärgistuse või tootekirjeldusega varustamata jätmise või tehnilise dokumentatsiooni koostamata jätmise eest – karistatakse rahatrahviga kuni 100 trahviühikut.
§ 18. Energiamärgistuse ja tootekirjelduse välja panemata jätmine
(1) Seadme edasimüüja või tarnija poolt seadme müügikohas energiamärgistuse või tootekirjelduse välja panemata jätmise või ettenähtud korras kättesaadavaks tegemata jätmise eest – karistatakse rahatrahviga kuni 100 trahviühikut.
§ 19. Nõuetele mittevastava seadme turule laskmine
(1) Seadme turule laskmise nõuete rikkumise eest või kasutusele võtmise nõuete eiramise eest – karistatakse rahatrahviga kuni 200 trahviühikut.
§ 20. Registreerimiseks vajaliku teabe andmata jätmine
(1) Käesoleva seaduse §-des 17–20 sätestatud väärtegudele kohaldatakse karistusseadustiku üldosa ja väärteomenetluse seadustiku sätteid.
(2) Käesoleva seaduse §-des 17–20 sätestatud väärtegude kohtuväline menetleja on Tehnilise Järelevalve Amet.
(1) Seadmete energiatõhususe seadus tunnistatakse kehtetuks.
(2) Käesoleva seaduse nõuded ei laiene seadmetele, mille tootmine lõpetati enne 2001. aasta 1. juulit, ning kasutatud seadmetele.
(3) Käesolevas seaduses energiatõhususe ja ökodisaini nõuete kohta sätestatut rakendatakse nende käesoleva seaduse § 1 lõikes 3 nimetatud seadmete suhtes, millele on Euroopa Liidus vastavad nõuded rakendatud.
(2) Käesoleva seaduse järgmiste sätete 2006. aasta 27. septembril vastuvõetud redaktsioonid jõustuvad 2008. aasta 1. jaanuaril:
4) paragrahv 11.
1Nõukogu direktiiv 92/75/EMÜ kodumasinate energia ja muude ressursside tarbimise näitamise kohta märgistuses ja ühtses tootekirjelduses (EÜT L 297, 13.10.1992, lk 16–19); Euroopa Parlamendi ja nõukogu direktiiv 2002/91/EÜ ehitiste energiatõhususe kohta (EÜT L 1, 4.01.2003, lk 65–71); Euroopa Parlamendi ja nõukogu direktiiv 2005/32/EÜ, mis käsitleb raamistiku kehtestamist energiat tarbivate toodete ökodisaini nõuete sätestamiseks ja millega muudetakse nõukogu direktiivi 92/42/EMÜ ning Euroopa Parlamendi ja nõukogu direktiive 96/57/EÜ ja 2000/55/EÜ (ELT L 191, 22.07.2005, lk 29–58).

References: § 3

§ 4

§ 5

§ 6

§ 7

§ 8

§ 10

§ 11

§ 12

§ 141

§ 15

§ 16

§ 17

§ 18

§ 19

§ 20

§ 3

§ 4
 § 1

§ 5
 § 1

§ 6

§ 7

§ 8
 § 263
 § 1

§ 10

§ 11

§ 12

§ 141

§ 15

§ 16

§ 17

§ 18

§ 19

§ 20
 § 1